**Opis predmetu zákazky:**

**Kalibrácia a technická údržba (servis) strategických prístrojov používaných na oddelení biológie a genetickej analýzy**.

1. **Zdôvodnenie potreby obstarávania zákazky:**

Jedná sa o pravidelnú ročnú kalibráciu a servis strategických prístrojov používaných pri analýze DNA na Kriminalistickom a expertíznom ústave Policajného zboru (ďalej len „KEÚ PZ“) v Bratislave, Slovenskej Ľupči a v Košiciach, ktorá je podľa ISO 17025 v tomto časovom intervale povinná. Uvedená  technika je v každodennom používaní. **Nakoľko dochádza k častým a opakovaným poruchám uvedených** **zariadení je potrebné zabezpečiť zrýchlenú servisnú odozvu (do 48 pri genetických analyzátoroch a 72 hodín pri ostatných zariadeniach) a technickú údržbu.** A to najmä z dôvodu, že **pri poruche genetických analyzátorov je pozastavená analýza DNA na KEÚ PZ.**

1. **Špecifikácia požiadavky:**

Predmetom služby je vykonávanie pravidelnej kalibrácie a technickej údržby/servisu **genetických analyzátorov ABI 3500, RT PCR ABI 7500, izolačných automatov Automate Express a termocyklérov ProFlex,** zariadení používaných na izoláciu, kvantifikáciu a analýzu DNA. Jedná sa o prístrojové vybavenie na výkon expertíznej činnosti, ktorá sa vykonáva podľa ISO 17025 pri znaleckom dokazovaní páchateľov trestných činov a je používané na pracoviskách KEÚ PZ v Bratislave, Slovenskej Ľupči a v Košiciach.

1. **Stručný opis predmetu zákazky:**

|  |  |  |  |  |  |
| --- | --- | --- | --- | --- | --- |
| **Poradové číslo zariadenie** | **Skúšobné zariadenia** | **Výrobca** | **Výrobné číslo** | **Pracovisko** | **Servisný plán 2021 - 2024** (obdobie 4 roky) |
|  | **Analyzátory** |   |   |   |   |
| 1. | ABI 3500 | Applied Biosystems | 24168-081 | Slovenská Ľupča | Overenie, servisná podpora, 48 h odozva, servisný plán Basic Limited |
| 2. | ABI 3500 | Applied Biosystems | 24168-101 | Košice | Overenie, servisná podpora, 48 h odozva, servisný plán Basic Limited |
| 3. | ABI 3500 | Applied Biosystems | 25188-090 | Bratislava | Overenie, servisná podpora, 48 h odozva, servisný plán Basic Limited |
|  | **RT PCR** |   |   |   |   |
| 4. | ABI 7500 | Applied Biosystems | 2750010779 | Slovenská Ľupča | Overenie, servisná podpora, 72 h odozva, servisný plán Basic Limited |
| 5. | ABI 7500 | Applied Biosystems | 2750010331 | Košice | Overenie, servisná podpora, 72 h odozva, servisný plán Basic Limited |
| 6. | ABI 7500 | Applied Biosystems | 275008817 | Bratislava | Overenie, servisná podpora, 48 h odozva, servisný plán Basic Limited |
|  | **Automaty** |   |   |   |   |
| 7. | Automate Express | Applied Biosystems | 1209A0490 | Bratislava | Servisný plán Basic Limited , overenie 1x 24 mesiacov |
| 8. | Automate Express | Applied Biosystems | 1209A0621 | Slovenská Ľupča | Servisný plán Basic Limited, overenie 1x 24 mesiacov  |
|  | **Termocykléry** |   |   |   |   |
| 9. | ProFlex Base | Applied Biosystems | 297802592 | Slovenská Ľupča | Verifikačný servis |
| 10. | ProFlex Base | Applied Biosystems | 297802593 | Košice | Verifikačný servis |
| 11. | ProFlex Sample Block | Applied Biosystems | 297810484 | Slovenská Ľupča | Verifikačný servis |
| 12. | ProFlex Sample Block | Applied Biosystems | 297810558 | Košice | Verifikačný servis |
| 13. | ProFlex Base | Applied Biosystems | 297807845 | Bratislava | Verifikačný servis, servisný plán Basic Limited |
| 14 | ProFlex Sample Block | Applied Biosystems | 297830777 | Bratislava | Verifikačný servis, servisný plán Basic Limited |
|  | **Nové prístroje – nákup 2021** |   |   |   | **Servisný plán**(obdobie rokov 2023, 2024) |
| 15. | ABI 3500 | Applied Biosystems |   | Slovenská Ľupča | Overenie, servisný plán Maintenance  |
| 16. | ABI 3500 | Applied Biosystems |   | Košice | Overenie, servisný plán Maintenance  |
| 17. | ABI 3500 | Applied Biosystems |   | Bratislava | Overenie, servisný plán Maintenance  |

**Jednotlivé servisné plány zahŕňajú:**

1. **Basic limited - Opravy**
	1. Zhotoviteľ bude pre objednávateľa vykonávať opravy zariadení tak, aby bola zachovaná plná funkčnosť zariadení pri ich použití objednávateľom v rámci jeho činnosti.
	2. **Pri zariadeniach č. 1, 2 a 3** je počet servisných zákrokov zhotoviteľa za účelom opráv zariadenia u objednávateľa **limitovaný na dve opravy ročne.**
	3. **Pri zariadeniach č. 4, 5, 6, 13 a 14** je počet servisných zákrokov zhotoviteľa za účelom opráv zariadenia u objednávateľa **limitovaný na jednu opravu ročne.**
	4. **Pri zariadeniach č. 7 a 8** je počet servisných zákrokov zhotoviteľa za účelom opráv zariadenia u objednávateľa **limitovaný na dve opravy počas trvania platnosti zmluvného obdobia.**
	5. Nevyčerpané servisné zásahy v rámci zariadení a zmluvného obdobia je možné ľubovoľne presúvať.
	6. Zhotoviteľ hradí všetky náhradné diely certifikované výrobcom, ktoré je nevyhnutné použiť pri opravách, prácu servisného technika a náklady spojené s dopravou technika na miesto opravy. O vykonaní opravy vydá zhotoviteľ objednávateľovi servisný protokol.
	7. Zhotoviteľ nehradí náhradné diely a prácu spojenú s opravou poškodenia, ktoré vznikne nedbalosťou obsluhy prístroja zo strany objednávateľa.
	8. Zhotoviteľ nehradí bežný spotrebný materiál potrebný k prevádzke prístroja, ako sú napr. kapiláry, skúmavky, striekačky a reagencie.
	9. Zhotoviteľ nehradí opravy porúch riadiacich počítačov alebo programového vybavenia, ktoré vzniknú zásahom do operačného systému počítača, inštaláciou neodporúčaného softwaru, pripojením periférnych zariadení alebo pripojením počítačovej siete, ktoré nebudú vopred konzultované a schválené servisným technikom zhotoviteľa.
	10. Zhotoviteľ nehradí opravy porúch prístrojov, ktoré vzniknú použitím spotrebného materiálu potrebného k prevádzke prístroja, ako sú napr. kapiláry, injekčné striekačky, polyméry a ďalšie reagencie, ktoré neboli dodané alebo odporúčané výrobcom zariadenia.
	11. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania opravy prístroja a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
	12. Zhotoviteľ sa zaväzuje na zariadeniach č. **1, 2, 3, a 6 do dvoch pracovných dní** a na zariadeniach č. **4 a 5** **do troch pracovných dní** od písomného nahlásenia (faxom, e-mailom) poruchy zariadenia vykonať analýzu príčin poruchy a bezodkladne začať opravu zariadenia a túto opravu dokončiť v najkratšom možnom termíne.
	13. Na všetkých ostatných zariadeniach sa zhotoviteľ zaväzuje **do štrnástich pracovných dní** od písomného nahlásenia (faxom, e-mailom) poruchy zariadenia vykonať analýzu príčin poruchy a bezodkladne začať opravu zariadenia a túto opravu dokončiť v najkratšom možnom termíne.
2. **Basic Limited - Preventívne prehliadky**
	1. V období platnosti zmluvy bude zhotoviteľ pre objednávateľa vykonávať pravidelnú preventívnu prehliadku zariadenia, spojenú s overením jeho správnej funkčnosti. V priebehu preventívnej prehliadky budú zdarma vymenené náhradné diely, ktoré sú špecifikované v servisnej dokumentácii.
	2. O výsledku prehliadky vydá zhotoviteľ objednávateľovi protokol.
	3. Zhotoviteľ vykoná v príslušnom kalendárnom roku na zariadení č. 1 až 6 jednu preventívnu prehliadku.
	4. Na zariadení č. 7 a 8 zhotoviteľ vykoná jednu preventívnu prehliadku raz za 24 mesiacov, čo znamená dve preventívne prehliadky počas trvania zmluvného obdobia (48 mesiacov).
	5. Termín preventívnej prehliadky bude stanovený na základe vzájomnej dohody medzi objednávateľom a zhotoviteľom.
	6. Zhotoviteľ sa zaväzuje k vykonaniu preventívnej prehliadky na zariadení v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.
	7. Zhotoviteľ nehradí bežný spotrebný materiál potrebný k prevádzke zariadenia, ako sú napr. kapiláry, skúmavky, matričné štandardy a ďalšie reagencie, použité pri vykonaní preventívnej prehliadky.
	8. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania preventívnej prehliadky zariadenia a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
3. **Maintenance - Preventívne prehliadky**
	1. V období platnosti zmluvy bude zhotoviteľ pre objednávateľa vykonávať pravidelnú preventívnu prehliadku zariadenia, spojenú s overením jeho správnej funkčnosti. V priebehu preventívnej prehliadky budú zdarma vymenené náhradné diely, ktoré sú špecifikované v servisnej dokumentácii.
	2. O výsledku prehliadky vydá zhotoviteľ objednávateľovi protokol.
	3. Zhotoviteľ na zariadení vykoná jednu preventívnu prehliadku za obdobie 12 mesiacov pri zariadeniach č. 15, 16 a 17 počas rokov 2023 a 2024.
	4. Termín preventívnej prehliadky bude stanovený na základe vzájomnej dohody medzi objednávateľom a zhotoviteľom.
	5. Zhotoviteľ sa zaväzuje k vykonaniu preventívnej prehliadky na zariadeniach v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.
	6. Zhotoviteľ nehradí bežný spotrebný materiál potrebný k prevádzke zariadenia, ako sú napr. kapiláry, skúmavky, matričné štandardy a ďalšie reagencie, použité pri vykonaní preventívnej prehliadky.
	7. Objednávateľ je povinný umožniť zhotoviteľovi prístup do svojich prevádzkových priestorov za účelom vykonania preventívnej prehliadky zariadenia a poskytnúť mu potrebnú súčinnosť tak, ako vyplynie z požiadaviek pre riadne vykonanie prehliadky.
4. **Verifikačný servis - Teplotné verifikácie**
	1. V období platnosti tejto zmluvy bude zhotoviteľ pre objednávateľa vykonávať pravidelnú teplotnú verifikáciu zariadenia č. 9 až 14.
	2. O výsledku teplotnej verifikácie vydá zhotoviteľ objednávateľovi servisný protokol.
	3. Zhotoviteľ vykoná v príslušnom kalendárnom roku na zariadení jednu teplotnú verifikáciu.
	4. Termín teplotnej verifikácie bude stanovený na základe vzájomnej dohody medzi objednávateľom a zhotoviteľom.
	5. Zhotoviteľ sa zaväzuje k vykonaniu teplotnej verifikácie na zariadení v termíne dohodnutom medzi objednávateľom a zhotoviteľom, najneskôr však do 14 dní od dohodnutého termínu.

**Doplňujúce požiadavky:**

* Do ceny servisných plánov musia byť zahrnuté aj náklady na dopravu a prácu servisného technika.
* Práce budú vykonávané na pracoviskách KEÚ PZ v Bratislave, Slovenskej Ľupči a Košiciach (podľa tabuľky vyššie).
* Objednávateľ bude požadovať oprávnenie servisného technika na opravu prístrojov, ktoré musí byť podložené predložením dokladu „Certifikát oprávňujúci na prácu na prístroji“ alebo jeho ekvivalentom. Jedná sa o oprávnenie servisu na strategické prístroje používané na našich pracoviskách - Genetický analyzátor ABI 3500, Real Time ABI 7500 a termocyklér ProFlex.